John Arden
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1900-tallet
John Arden var en britisk dramatiker, utdannet som arkitekt. Han har ofte brukt det industrielle Nord-England som bakgrunn for sine skuespill.
Blant Ardens mest kjente verker er Live Like Pigs (1958), Serjeant Musgrave's Dance (1959, hans gjennombruddsarbeid), The Workhouse Donkey (1963) og Armstrong's Last Goodnight (1964); blant de senere kan nevnes Pearl (1978) og The Old Man Sleeps Alone (1982). Mange av stykkene er skrevet i samarbeid med hans kone, skuespilleren Margaretta D'Arcy, som også har instruert flere av dem. Til disse hører The Happy Haven (1960), The Hero Rises Up (1968) og The Island of the Mighty (1972). Sammen har de også utgitt en samling essayer om teateret, To Present the Pretence (1977).Ardens skuespill er ukonvensjonelle og oppfinnsomme, men av og til også forvirrende i sin mangfoldighet og sin blanding av det aktuelle og det historiske. Fra ca. 1970 av ble hans forfatterskap preget av et radikalt politisk engasjement; blant annet var han aktiv i kampanjen mot atomvåpen. I de siste årene han levde foretrakk han romanlitteraturen fremfor dramaet. Les mer i Store norske leksikon Storbritannias litteratur Litteratur Hunt, Albert: Arden : a study of his plays, 1974, isbn 0-413-28940-0 Page, Malcolm: John Arden, 1984, isbn 0-8057-6864-5